[{"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000008", "text": "Eleni, mae BookTrust Cymru eisiau gwneud Amser Rhigwm Mawr Cymru yn well fyth trwy wahodd plant yn y Cyfnod Sylfaen i chwarae rhan yn yr hwyl rhigymu hefyd! Os ydych chi\u2019n gweithio gyda phlant rhwng 0 a 7 oed, gallwch chi ymuno a\u0302\u2019r hwyl trwy gynnal eich Amser Rhigwm Mawr Cymru eich hun naill ai yn eich lleoliad, eich ysgol, gartref neu ar-lein."}, {"text_idx": "#000010", "text": "Mae rhigymau a chaneuon yn nodwedd gyffredin mewn plentyndod \u2013 boed hynny\u2019n hwiangerddi traddodiadol, caneuon dwli, cerddi syml neu bethau a gyfansoddwyd yn y fan a\u2019r lle! Bydd Booktrust Cymru yn treulio\u2019r wythnos yn dathlu rhigymau a chaneuon, a\u2019r manteision sydd ganddynt i blant."}, {"text_idx": "#000011", "text": "Gall rhannu rhigymau helpu plant i ddod yn wrandawyr da a chodi\u2019u hyder i ymuno, yn ogystal a\u0302\u2019u helpu i ddatblygu sgiliau gwrando a thalu sylw a dysgu geirfa ardderchog."}, {"text_idx": "#000013", "text": "Cynhelir digwyddiadau arbennig Amser Rhigwm Mawr Cymru mewn llyfrgelloedd, meithrinfeydd, ysgolion ac ar-lein ledled Cymru. Bydd Booktrust Cymru yn rhannu dros 20,000 o sticeri a thystysgrifau a gynlluniwyd yn arbennig i blant fydd yn rhannu rhigymau yn ystod yr wythnos hon!"}, {"text_idx": "#000014", "text": "Bydd llawer o gynnwys hwyliog a chyffrous ar gael drwy Twitter a Facebook drwy gydol yr wythnos, ynghyd a\u0302 chynnwys ar y wefan, gan gynnwys fideos, caneuon, a chynghorion rhigymu. Gellir dod o hyd i gynnwys y wefan fan yma"}, {"text_idx": "#000015", "text": "Mae Booktrust Cymru hefyd wedi comisiynu rhigymau a chaneuon newydd arbennig gan artistiaid o bob cwr o Gymru, felly gwrandewch allan amdanynt bob dydd!"}]